Diari Oficial de la Generalitat Valenciana


Sumari del DOGV 6091, del 31-08-2009 (2009/9768)

RESOLUCIÓ de 25 d'agost de 2009, de la Direcció General de Patrimoni Cultural Valencià, per la qual es resol la concessió d'ajudes per a actuacions de restauració i conservació de pintura mural.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6091

Data del DOGV
:   31-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9768


Data del document
:   25-08-2009

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * suport econòmic
    * arqueologia
    * protecció del patrimoni
    * societat sense fins de lucre
    * pintura
    * ajuda pública
    * administració local

RESOLUCIÓ de 25 d'agost de 2009, de la Direcció General de Patrimoni Cultural Valencià, per la qual es resol la concessió d'ajudes per a actuacions de restauració i conservació de pintura mural. [2009/9768]
Per l'Orde de 23 de març de 2009 de la Conselleria de Cultura i Esport (DOCV núm. 6021, de 26 de juny de 2009), es van convocar ajudes per a actuacions de restauració i conservació de pintura mural. L'import total de les ajudes és de 188.461,55 €, que ha de ser satisfet a càrrec de la línia pressupostària T4442000 del programa 09.23.77.534.24.6 del pressupost de la Generalitat per al 2009.
Finalitzat el termini de presentació de sol·licituds d'esmena de les deficiències, es va constituir el 31 de juliol passat la comissió avaluadora, segons establix la base sisena de l'annex I de l'orde mencionada, la qual ha elevat a esta direcció general la proposta corresponent.
En virtut de la delegació efectuada per la consellera de Cultura i Esport en la disposició addicional única de l'orde mencionada, resolc:
Primer
Concedir les ajudes per a actuacions de restauració i conservació de pintura mural a les persones sol·licitants que figuren en l'annex I de la present resolució, amb els imports que s'hi especifiquen.
Segon
Denegar les ajudes que figuren en l'annex II, perquè no hi ha prou pressupost per a atendre-les.
Tercer
Autoritzar patrimonialment els projectes d'intervenció corresponents a les ajudes concedides per a les actuacions de restauració i conservació de pintura mural que figuren en l'annex I de la present resolució, d'acord amb el que disposa l'article 41 de la Llei 5/2007, de 9 de febrer, de la Generalitat, de Modificació de la Llei 4/1998, d'11 de juny, del Patrimoni Cultural Valencià.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició ha d'interposar-se davant de la consellera de Cultura i Esport, en el termini d'un mes a comptar des de l'endemà de la publicació, a excepció de les administracions públiques, que no poden interposar recurs en la via administrativa, de conformitat amb el que establix l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, quan una administració interpose recurs contenciós administratiu contra una altra, podrà requerir-li prèviament que derogue la disposició, anul·le o revoque l'acte, faça cessar o modifique l'actuació material, o inicie l'activitat a què està obligada en els termes de l'article mencionat.
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
València, 25 d'agost de 2009.- La directora general de Patrimoni Cultural Valencià: Paz Olmos Peris.